জাপানের শিক্ষাব্যবস্থা

জাপানে শিক্ষা ব্যবস্থা পরিচালিত হয় জাপানের শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রণালয় (MEXT) দ্বারা। প্রাথমিক ও নিম্ন মাধ্যমিক স্তরে মোট ৯ বছর বাধ্যতামূলক শিক্ষা।

আধুনিক জাপানি শিক্ষা ব্যবস্থার গোড়াপত্তন মেইজি যুগে হয়, যখন আধুনিক শিক্ষাপ্রতিষ্ঠান ও নীতি প্রবর্তিত হয়।"মেইজি উন্নয়ন: শিক্ষার আধুনিকীকরণ – Rutgers Meets Japan"। সংগ্রহ: ২৭ মে ২০২৪। এই সময় থেকে জাপানে নিজস্ব ভাষায় (জাপানি) শিক্ষা দেওয়া শুরু হয়, যা পাশ্চাত্য শক্তির ভাষায় শিক্ষার প্রভাব এড়াতে সহায়ক ছিল।"মেইজি পুনর্গঠন ও আধুনিকীকরণ | এশিয়া ফর এডুকেটরস | কলম্বিয়া ইউনিভার্সিটি"। সংগ্রহ: ২৭ মে ২০২৪।

বর্তমানে জাপানে শিক্ষা নীতিমালা আজীবন শিক্ষা, পেশাগত উচ্চশিক্ষা এবং উচ্চশিক্ষার আন্তর্জাতিকীকরণকে গুরুত্ব দিচ্ছে, বিশেষত বিদেশি শিক্ষার্থী গ্রহণে। কারণ দেশটি দ্রুত বৃদ্ধ জনসংখ্যা ও জনসংখ্যা হ্রাসের মুখোমুখি।"জাপানের আজীবন শিক্ষা উন্নয়ন আইন"। Centre For Public Impact (CPI)। সংগ্রহ: ২৭ মে ২০২৪।"জাপানের বার্ধক্য সমাজ মোকাবেলার ব্যবস্থা | ফেব্রুয়ারি ২০২১ | Highlighting Japan"। সংগ্রহ: ২৭ মে ২০২৪।

জাপানি শিক্ষার্থীরা OECD মূল্যায়নে পড়াশোনা, গণিত ও বিজ্ঞানে ধারাবাহিকভাবে উচ্চ স্থান অর্জন করে। ২০১৮ সালের প্রোগ্রাম ফর ইন্টারন্যাশনাল স্টুডেন্ট অ্যাসেসমেন্ট (PISA) অনুসারে, জাপানের গড় স্কোর ছিল ৫২০, যা OECD গড় ৪৮৮ এর তুলনায় বেশি।

তবে জাপানে শিক্ষায় ব্যয় জিডিপির ৪.১% – যা OECD গড় ৫%-এর চেয়ে কম। যদিও প্রতি শিক্ষার্থীর জন্য ব্যয় তুলনামূলকভাবে বেশি। ২০২৩ সালের হিসাবে, ২৫ থেকে ৩৪ বছর বয়সী জাপানিদের প্রায় ৬৫% উচ্চশিক্ষা অর্জন করেছে, যার মধ্যে বহুজন বিজ্ঞান ও প্রকৌশলে ডিগ্রি অর্জন করে থাকে — যা দেশটির প্রযুক্তিনির্ভর অর্থনীতির জন্য গুরুত্বপূর্ণ।

জাপানে নারীরা উচ্চশিক্ষায় পুরুষদের চেয়ে এগিয়ে; নারীদের ৫৯% এবং পুরুষদের ৫২% বিশ্ববিদ্যালয় ডিগ্রি অর্জন করে। MEXT অনুসারে, ১৮ বছর বয়সী শিক্ষার্থীদের ৮০.৬% উচ্চশিক্ষায় ভর্তি হয়, যার বেশিরভাগই বিশ্ববিদ্যালয়ে পড়ে।

 আরও দেখুন 
 জাপানের সংস্কৃতি
 জাপানের খেলাধুলা

তথ্যসূত্র


বিষয়শ্রেণী:জাপানে শিক্ষা